เบน ชิลเวลล์

เบนจามิน เจมส์ ชิลเวลล์ (; เกิด 21 ธันวาคม ค.ศ. 1996) เป็นนักฟุตบอลชาวอังกฤษ ปัจจุบันเล่นในตำแหน่งแบ็กซ้ายให้กับเชลซีและทีมชาติอังกฤษ

สโมสรอาชีพ

เลสเตอร์ซิตี
ชิลเวลล์เกิดในเมืองมิลตันคีนส์ บักกิงแฮมเชอร์ และเข้าเรียนในโรงเรียนมัธยมปลายและวิทยาลัยชุมชนเรดบอร์น เขาเป็นผลผลิตของทีมอะคาเดมีเลสเตอร์ซิตี และได้รับรางวัลผู้เล่นดาวรุ่งแห่งปี หลังจบฤดูกาล2014–15

หลังจากเล่นให้กับสโมสรในช่วงก่อนฤดูกาลภายใต้ผู้จัดการทีมคนใหม่คือ เกลาดีโอ รานีเอรี ชิลเวลล์ได้สวมเสื้อหมายเลข 30 ในฤดูกาล 2015–16 เขาลงเล่นให้กับสโมสรอาชีพครั้งแรกเมื่อ 27 ตุลาคม 2015 ในลีกคัพ เกมที่พบกับฮัลล์ซิตี ชิลเวลล์เล่นจนถึงจบเกม โดยเลสเตอร์แพ้ให้กับฮัลล์ซิตีด้วยคะแนน 5–4 จากการดวลลูกโทษ หลังเสมอกัน 1–1 ในช่วงต่อเวลาพิเศษ

เมื่อ 19 พฤศจิกายน 2015 ชิลเวลล์เซ็นสัญญากับฮัดเดอส์ฟีลด์ทาวน์ สโมสรในแชมเปียนชิป ด้วยสัญญายืมจนถึง 3 มกราคม 2016 เก้าวันต่อมา เขาลงเล่นครั้งแรกในเกมที่แพ้ในบ้านให้กับมิดเดิลส์เบรอ ด้วยคะแนน 2–0

เมื่อ 28 กรกฎาคม 2016 ชิลเวลล์ต่อสัญญาใหม่กับสโมสรไปจนถึง 2024 เมื่อ 26 ธันวาคม 2016 ในฤดูกาล 2016–17 เขาลงเล่นในพรีเมียร์ลีกครั้งแรกในเกมที่แพ้ในบ้านให้กับเอฟเวอร์ตัน ด้วยคะแนน 0–2 ชิลเวลล์ได้รับคำชมเรื่องของการเล่น เขาลงเล่นเป็นจำนวน 19 นัด รวม 2 นัดในยูฟ่าแชมเปียนส์ลีก และเขายิงประตูครั้งแรกในอาชีพของเขาเมื่อ 18 พฤษภาคม 2017 ในเกมที่แพ้ในบ้านให้กับสโมสรฟุตบอลทอตนัมฮอตสเปอร์ ด้วยคะแนน 6–1

ชิลเวลล์โดนไล่ออกจากสนามเป็นครั้งแรกในอาชีพของเขาเมื่อ 13 มกราคม 2018 หลังจากได้รับใบเหลืองที่สองภายในห้านาทีในเกมที่เสมอแบบไม่มีประตูกับเชลซี เมื่อ 20 ตุลาคม 2018 ชิลเวลล์ต่อสัญญาใหม่กับสโมสรไปจนถึง 2024

เชลซี
เมื่อ 26 สิงหาคม 2020 ชิลเวลล์เซ็นสัญญากับเชลซีเป็นเวลาห้าปี ด้วยค่าตัว 50 ล้านปอนด์

ชีวิตส่วนตัว
พ่อของชิลเวลล์มาจากนิวซีแลนด์ และอพยพไปอังกฤษในปี 1993 สามปีก่อนที่ชิลเวลล์จะเกิด

สถิติอาชีพ

สโมสร

ทีมชาติ

เกียรติประวัติ
อังกฤษ
ยูฟ่าเนชันส์ลีก อันดับที่สาม: 2018–19 
เชลซี
ยูฟ่าแชมเปียนส์ลีก: 2020-21

อ้างอิง

แหล่งข้อมูลอื่น
Profile at the Leicester City F.C. website
Profile at the Football Association website

นักฟุตบอลชาวอังกฤษ
นักฟุตบอลทีมชาติอังกฤษ
ผู้เล่นในพรีเมียร์ลีก
ผู้เล่นสโมสรฟุตบอลฮัดเดอส์ฟีลด์ทาวน์
ผู้เล่นสโมสรฟุตบอลเชลซี
กองหลังฟุตบอล
ผู้เล่นในชุดชนะเลิศยูฟ่าแชมเปียนส์ลีก
ผู้เล่นในฟุตบอลชิงแชมป์แห่งชาติยุโรป 2020
บุคคลจากมิลตันคีนส์